อำนาจ ย้ำ ผอ.เขตบริการรับสมัคร นร.ให้ดีที่สุด
จากการประชุมทางไกลผู้อำนวยการเขตพื้นที่การศึกษาทั่วประเทศ เมื่อวันที่ 10 เม.ย. ที่สำนักงานคณะกรรมการการศึกษาขั้นพื้นฐาน (สพฐ.) ดร.อำนาจ วิชยานุวัติ เลขาธิการคณะกรรมการการศึกษาขั้นพื้นฐาน (กพฐ.) เปิด เผยว่า ได้ชี้แจงและทำความเข้าใจกับ ผอ.เขตพื้นที่การศึกษา (สพท.) ทั้ง 225 เขตทั่วประเทศ เกี่ยวกับเรื่องสำคัญๆ ได้แก่1.การเลื่อนการเปิดภาคเรียน เนื่องจากการแพร่ระบาดของโรคโควิด-19 โดยให้โรงเรียนทุกแห่งเปิดภาคเรียนที่ 1/2563 พร้อมกันวันที่ 1 ก.ค.2563 และภาคเรียนที่ 2/2563 วันที่ 1 ธ.ค.63 ส่วนวันเวลาการปิดภาคเรียนสามารถยืดหยุ่นได้2.การรับสมัครนักเรียน ม.1 และ ม.4 ซึ่งกำหนดให้มีการรับสมัครทางออนไลน์ วันที่ 3-12 พ.ค.63 ซึ่ง สพฐ.จะให้แนวทางดำเนินงาน ขณะเดียวกันก็ขอให้โรงเรียนและ สพท. เสนอแนวทางที่น่าสนใจมาให้พิจารณาด้วย3.การจัดการเรียนการสอนผ่านระบบออนไลน์ ซึ่งต้องเตรียมการให้พร้อม หากสถานการณ์โควิด-19 ยังไม่ดีขึ้น สพฐ.ก็พร้อมจัดการศึกษาออนไลน์ โดยจะมีแนวทางให้โรงเรียน เขตพื้นที่ด้วยเช่นกัน4.การปรับปรุงหลักสูตรการศึกษาขั้นพื้นฐาน ซึ่งล่าสุดคณะทำงานได้เสนอร่างหลักสูตรให้ รมว.ศึกษาธิการพิจารณาและได้รับความเห็นชอบแล้วจะมีการนำร่องใช้หลักสูตรใหม่ โดยเชิญชวนโรงเรียนที่สนใจสมัครเข้าร่วมผู้สื่อข่าวรายงานว่า ดร.อำนาจได้กล่าวย้ำ ผอ.สพท.ถึงการรับสมัครนักเรียน ม.1 และ ม.4 ผ่านออนไลน์ วันที่ 3-12 พ.ค. โดยขอให้ทุกเขตกำชับ ผอ.โรงเรียนบริการประชาชนให้มากที่สุด โดยเฉพาะการตรวจสอบเอกสารต่างๆ เพื่อให้นักเรียนเข้าถึงสิทธิให้มากที่สุด หากพบว่าหลักฐานใดไม่ครบ หรือไม่ชัดเจน ขอให้ติดตามขอจากผู้ปกครอง ดร.อำนาจกล่าว.
สพฐ.ได้ชี้แจงและทำความเข้าใจกับ ผอ.เขตพื้นที่การศึกษา (สพท.) ทั้ง 225 เขตทั่วประเทศ เกี่ยวกับเรื่องสำคัญๆ ได้แก่
สพฐ.,เรียนออนไลน์,เลื่อนเปิดเทอม,เลื่อนเปิดเรียน,สมัครเรียนออนไลน์,โควิด-19,ข่าววันนี้,การศึกษา